Alankomaiden maantiede
Alankomaille ominaista on maanpinnan tasaisuus. Mäkisiä maisemia löytää vain maan keski- sekä kaakkoisosista. Jääkausi on myös muokannut selänteitä, kuten Hondsrug Drenthessä sekä kukkuloita Nijmegenin, Sallandin, Twenten ja Utrechtse Heuvelrugin lähistöllä. Alankomaat kuuluu temperaattiseen lehtimetsävyöhykkeeseen. Metsiä on vain vähän, ja ne on suurimmaksi osaksi hakattu pois viljelymaiden ja asutuksen tieltä. Luonnonsuojelualueiden metsissä kasvaa pyökkejä, koivuja, leppää, tammea, saarnea ja jalavia. Havupuita kasvaa lähinnä istutettuina.
Normaal Amsterdams Peil
Normaal Amsterdams Peil (lyh. NAP) on lähtötaso Hollannin ja useiden muiden maiden korkeusvertausjärjestelmille. Sen taso määritettiin mittaamalla IJ-joen korkeus vuoksen ja luoteen aikana Amsterdamin Haarlemmersluisissa päivittäin välillä 1.9.1683–1.9.1684.